google/wiki40b huggingface dataset:
Aquarama

Planlegging

Før Aquarama tok form var det planlagt et aktivitetsanlegg som het Akvaranten. Der var også Kilden teater- og konserthus en del av planene. Dette ble vedtatt i 2005, men det viste seg at anlegget ble for dyrt. Både kommunen og private investorer vendte det ryggen i 2007, og planene måtte bearbeides for å få lønnsomhet .
Reguleringsplanen og bygningen av Aquarama på Marinetomta ved Bystranda midt i sentrum, ble vedtatt av bystyret i Kristiansand 25. november 2009, med 33 mot 20 stemmer, etter lang strid, blant annet har flere ment at bygget vil bli for dominerende .
Bygget ville etter planen stå ferdig ferdig 1. januar 2013. Senere endret til 1. februar 2013 ifølge handingsprogrammet.
Størrelsen på anlegget ble vesentlig større enn det som var gjeldende reguleringsplan. Den nye reguleringsplanen ga en økning fra 16 000 m² til 28 000 m² BRA (eks kjeller og tekniske rom). Idag er samlet areal satt til ca. 36 000, 40 000, 41 000 m² ifølge ulike kilder  eller 43000 kvm.
Kostnadsrammen var 1 milliard , og kostnaden for badeanlegget var estimert til 375 millioner kroner . Kostnaden for hotelldelen 300 millioner kroner . Aquarama kostet ca. 700 millioner kroner. På grunn av private interesser i anlegget kan bygget gå glipp av støtte i form av spillemidler på 25 millioner kroner etter en melding fra kulturdepartementet.

Svømme- og badeanlegg

Svømme- og badeanlegget har en kapasitet på ca. 1000 personer på samme tid.

Treningssenter

Treningssenteret ligger i tredje etasje og er på 1300 kvadratmeter. Det har tre gruppetreningssarealer (sykkel, møller og gruppetrening) og et stort egentreningsareal. Garderober med dusj og bastu. Barnerom.
Treningssenteret var planlagt å være på ca. 1200 kvadratmeter. Det var ambisjoner om at treningssenteret skulle ha ulike soner for ulike brukergrupper, saler for dans, aerobic og lignende aktiveter.

Spaavdeling

Anlegget vil ha en separat spaavdeling, med tørr- og våtspa .

Næringsvirksomheter

Det er planlagt at det skal bygges kontorarealer i forbindelse med Aquarama. Det vil blant annet være i form av et helsesenter . I tillegg på hotellet på 12 000 kvadratmeter (6 etasjer) er det en bygningsdel på 9 000 kvadratmeter (fem etasjer) med næringslokaler. Kommunen ønsket at næringsvirksomheten der skulle være innen helse. I dette bygget på fem etasjer eier Vest-Agder fylkeskommune en mindre treningshall i andre etasje.

Parkering

200 parkeringsplasser i et parkeringsanlegg med tilknytting til Aquarama. Det er 280 sykkelplasser i bygget og 160 sykkelplasser ved bystranda. Parkeringsanlegget ligger under hotelldelen, og herfra kan man komme direkte opp i Aquarama med heis eller trapp. Et areal på 6 800 kvm .

Uteområder

Uteområder har gressplen, beplantning, to sandvolleybaner og oppholdsarealer . Bystranda er ei offentlig badestrand, like sør for Aquarama. Den langgrunne sandstranda består av påfylt finkornet sand og har betegnelsen Blått Flagg.
Thomas Kagnes

Biografi

Kagnes studerte idrettsfag ved Bjerke videregående skole fra 1996 til 1999. I den perioden var hans dansepartner Merete Naess-Larsen (fra 1996 til 2000), mens han i året 1999 til 2000 danset også sammen med Inger Lise Husebo. Fra høsten 2000 til 2003 var Nadya Khamitskaya hans partner. Hun er nå dansepartner til Tom Erik Nilsen. Kagnes har siden 2004 hatt Aleksandra Kakurina som dansepartner. Kakurina er også kjent fra Skal vi danse. 
I 2004 og i 2007 ble han sammen med Kakurina nummer to i NM i standarddans. I både 2005 og 2006 vant de NM i selskapsdans. I 2007 fikk Alexandra Kakurina problemer med sin oppholdstillatelse, og paret fikk i en lenger periode ikke konkurrert i utlandet.
Ledsager for synshemmede

En ledsager er en person som bistår en synshemmet person med å orientere seg i omgivelsene ved bruk av ledsagerteknikker.
Både synshemmede og de som skal ledsage har behov for å læres ledsagerteknikker. Ledsagergrepet har som utgangspunkt at den synshemmede griper rett over albuen til ledsager. For å vise hvor rekkverk, dørhåndtak og lignende er, legger ledsager hånden på rekkverket. Partneren vil følge armen ned til rekkverket. Dersom man skal passere steder som er for trange til at man kan gå to i bredden, legger ledsager ledsagerarmen bak på ryggen. Den man ledsager, vil da gå inn bak. En rekke andre situasjoner er beskrevet, som å gå i trapper, gå i trafikken, gå gjennom dører og å sette seg på en stol.
Kirjat-Jearim

Kirjat-Jearim (hebraisk: קִרְיַת-יְעָרִים, tolket i betydningen «skogenes by»; gresk: Καριαθιαριμ; latin: Cariathiarim) var en by i Israels land som er nevnt 17 ganger i den hebraiske Bibelen. Den har også blitt referert til Kirjat-Ba'al, Ba'ala og Ba'ale-Judea. Stedet lå på grensen mellom Judea og Benjamin. Kirkehistorikeren Eusebius av Cæsarea har skrevet at byen var lokalisert rundt 15 km fra Jerusalem på veg til Lydda. Stedet har blitt identifisert med dagens Kiryat Ye'arim.

Referanser i Bibelen

Kirjat-Jearim var nevnt en hevittisk by, og ble knyttet til gibeonittene. Stedet var et viktig landemerke for å identifisere grensen mellom Judas stamme og Benjamins stamme. Det er også nevnt som stedet hvor Paktens ark kan ha blitt flyttet til etter å ha vært i Bet-Sjemesj (Beit Shemesh). Etter rundt 60 år ble arken flyttet til Jerusalem og plassert i telt utenfor palasset til kong David.

Fra Baal til Jahve

Grunnet de tidlige navnene Kirjat-Ba'al, Ba'ala og Ba'ale-Judea, som er en åpenbar henvisning til den eldre kanaanittiske guden Baal, var stedet et semittisk hellig sted i oldtiden før israelittene kom til. Endringen fra Kirjat-Ba'al til Kirjat-Jearim ligger kanskje i en endringen i befolkningen (eller endringen i herredømmet) som skjedde ved Josvas krigføring og erobring som i henhold til den hebraiske Bibelen tok landet i eie fra den tidligere befolkningen. Det religiøse grunnlaget for denne krigen er bevitnet i endringen av stedsnavnet. For israelittene tilhørte Baal en av de andre ikkejødiske gudene, og Josva fikk fjernet fra stedet minnet om den tidligere Baal-dyrkelsen. Det nye navnet reflekterte dog ikke jødenes religiøse tilknytning til Jahve som erstatning for Baal, men var en refleksjon av stedets framtredende geografiske trekk.

Dagens by

Den moderne israelske byen Kiryat Ye'arim er oppkalt etter oldtidsbyen og ligger på dens antatte sted.
Phil Plait

Bad Astronomy

Bad Astronomy er navnet på Plaits blogg som tar for seg myter og misforståelser om astronomi og romfartsvitenskap i filmer, nyheter, bøker og på Internett. 
Plait setter også søkelys på mange pseudovitenskapelige teorier som omhandler astronomi. Han skriver også om politikk rundt vitenskap og utdanning.
Friidrett under Stillehavslekene 2003

Friidrett under Stillehavslekene  2003. Friidrett var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tolvte gangen som friidrett var med på programmet under stillehavslekene. Det var 44 øvelser, tjuetre for menn og tjueen for kvinner. Fiji ble beste nasjon med sytten gullmedaljer foran Ny-Caledonia med elleve.
Jonathan Stockhammer

Karriere

Stockhammer studerte sinologi og statsvitenskap før han begynte å studere musikk. Han studerte komposisjon ved University of California og dirigering ved University of Southern California i Los Angeles. Han var praktikant ved Accademia Chigiana i 1995/96 og ved Tanglewood Music Center i 1999.
Etter studiene flyttet Stockhammer i 1998 til Tyskland. Her har han dirigert orkestre som SWR Radio-Sinfonieorchester Stuttgart, WDR Sinfonieorchester Köln, NDR Sinfonieorchester Hamburg og Deutsche Kammerphilharmonie. I utlandet har han samarbeidet med blant andre Los Angeles Philharmonic, Orchestre Philharmonique de Radio France, Sydney Symphony Orchestra og Czech Philharmonic Orchestra.
Opera utgjør en stor del av Stockhammers virke. Han har regelmessig arbeidet ved Opéra de Lyon siden 1998. I 2013 dirigerte han urfremførelsen av Thomas Adès opera Powder Her Face ved New York City Opera. Han gjør også mye ny musikk, og har samarbeidet spesielt tett med Ensemble Modern og MusikFabrik. Siden 2013 er han «Conductor in Residence» hos Collegium Novum Zürich. Spesiell interesse har han vist for ny musikk som overskrider sjangerkonvensjoner, og har derigjennom samarbeidet med blant andre popgruppen Pet Shop Boys, jazzpianisten Chick Corea, spoken word-poeten Saul Williams, trommeslager Peter Erskine og den svenske saxofonisten og komponisten Mats Gustafsson.
Stockhammer har vært invitert til festivaler som Donaueschinger Musiktage, Ultraschall Berlin, Veneziabiennalen, Wien Modern, Schwetzinger Festspiele og Salzburger Festspiele.
I Norge har han vært regelmessig siden 2002, med blant andre Oslo Filharmoniske Orkester, Kringkastingsorkestret, BIT20 Ensemble og Bodø Sinfonietta. i 2005 dirigerte han premieren på Henrik Hellstenius opera Ophelia: Death by water singing ved Ultimafestivalen, og han har i tillegg samarbeidet med de norske komponistene Lasse Thoresen, Jon Øyvind Ness, Rolf Wallin og Christian Wallumrød.
Graveyard Paradise

Historie

Vinteren 1966-1967 hadde bandet hatt en liten hit i Bodø med deres første single «Veto»/ «Little You», men ellers lite oppmerksomhet i resten av landet. Dette snudde seg et halvt år senere da bandet fikk sitt gjennombrudd med «Graveyard Paradise». Krogtoft hadde sett Dracula, mørkets fyrste, en film med Christopher Lee i hovedrollen. Noe som sammen med vietnamkrigen og Bob Dylan ga ham en visjon om at statsministre, diplomater og militære var vampyrer på jakt etter blod. Teksten ble satt til en Bob Dylan-lignende folkrock/popmelodi.
«Graveyard Paradise» vakte ikke så stor oppsikt da den ble utgitt i mai 1967, men da Ti i skuddet kom tilbake etter sommerferie valgte Vidar Lønn-Arnesen å spille - og skryte av låta, selv om den ikke var inne på lista. Bandet fikk etter det opptre på TV-programmet Pop-korn. Så, i august 1967 og utover høsten lå låta femten uker på VG-lista. Ingen band i Norge - med unntak av The Pussycats - hadde opplevd slik suksess på den tiden. Det vakte berettiget oppsikt at en ung nordmann – 20 år gamle ASA – kunne skrive en så reflektert sang, og det attpåtil på velformulert engelsk. ASA var imidlertid skuffet over at så få platekjøpere forsto det alvorlige budskapet i sangen.
Sangen hadde egentlig fire vers, men at det ene ble kuttet for at låten skulle passe bedre til single-formatet. Den lange versjonen kan høres på samleplaten One Two Six, utgitt i 1995.
Tjue år senere ble den av Dagbladets lesere valgt til tidenes nest beste norske melodi, kun slått av «Du ska få en dag i mårå». Og I 2004 ble sangen kåret til beste nordnorske sang, av avisen Nordlys. Albumet Psst! Psst! av The Pussycats ble kåret til beste nordnorske album.

Innspilling

I 1966 vant 1-2-6 en lokal talentkonkurranse i Bodø. Premien var en tur til Oslo og plateinnspilling for A/S Nera som hadde agenturet for amerikanske RCA Records. I Roger Arnhoff Studio i midten av juli 1966 begynte bandet innspillingen sammen med den nyansatte Arve Sigvaldsen - som hadde jobbet der bare én uke hos Nera - og studioteknikeren Meny Bloch. Resultatet av en dags arbeid ble singlen «Veto» og «Little You». Innspillingen ble lagt merke til av enkelte av hovedstadens musikkanmeldere, og førte til at Nera ville satse videre på bandet. Krogtoft komponerte flere låter og sendte demoinnspillinger Sigvaldsen i Oslo. Rett før påsken 1967 sto 1-2-6 igjen i studio. Denne gang ble en rekke sanger spilt inn. «Graveyard Paradise» skilte seg ut som en fin oppfølger til «Veto». Opptakene skjedde på tospors stereomaskiner. De fire guttene spilte alle instrumenter selv, men grunnet tidspress, ble bakgrunnskoret lagt på senere av produsent Arve Sigvaldsen med folk som Lars Bjune og medlemmer av Key Brothers. «Graveyard Paradise» ble et stort gjennombrudd for gruppen og platen ble gitt ut i flere land.
Antonio Valente

Liv og virke

Lite er kjent om Valentes liv, men dominikanermunken og organisten Alberto Mazza nevner i forordet til Valentes Intavolature de Cimbalo (1575) at han var blind fra fødselen. Det er også kjent at Valente var organist ved Sant'Angelo à Nilo i Napoli fra 1565 til 1580.
Intavolature de Cimbalo er notert i spansk klavertabulatur og ikke italiensk klaviaturpartitur. I forordet understreker Mazza at det uvanlige valget av notasjonsform er gjort fordi det gjør det lettere for amatører å lære å spille cembalo på kort tid. 
Valente sto oppført på en liste over avdøde napolitanske organister fra 1601.
Samlingen Versi spirituali (1580), som inneholder en mengde ulike, fritt komponerte stykker som dekker hele liturgien, er av musikkhistorisk betydning ved at den er et av de tidligste eksemplene på liturgisk musikk frigjort fra alle bånd til gregoriansk sang. Intavolature de Cimbalo er av langt lavere kvalitet, men er allikevel en viktig milepæl i den italienske klaviaturmusikkens historie ved at den sammen med Rocco Rodios Libro di ricercate (1575) er det første verket innen den såkalte napolitanske skolen som senere gav komponister som Ascanio Mayone og Giovanni Maria Trabaci.
For Twisters Only

For Twisters Only er et musikkalbum med Chubby Checker, utgitt i 1961.
Rue Jean-Baptiste-Pigalle

Rue Jean-Baptiste-Pigalle er en gate i 9e arrondissement i Paris. Den begynner ved place Pigalle i nord, og fører til rue Blanche i sør.
Den er oppkalt etter Jean-Baptiste Pigalle.
Genius

Genius Populi Romani

Genius Populi Romani var en romersk guddom som på en gang både representerte og var skytsgud for hele det romerske folk og Romerriket. Det ble forventet at romerske borgere viste passende æresbevisninger til Genius Populi Romani sammen med gudinnen Roma, og dyrkelsen av den romerske staten ble brukt til å fremme lojaliteten til imperiet. Alle romerske borgere var også forpliktiget til å yte en innsats for staten, og de forestillinger som var tilknyttet cursus honorum gjennfinnes i kulten for Genius Populi Romani. Grunnlaget for den lå i oppfattelsen av at hele verdens skjebne var knyttet til Romas skjebne, derfor var kulten til alles interesse.
Stony Stratford

Historie

Siden minst romersk tid har det vært en bosetning her ved vadestedet (engelsk: ford) ved Watling Street over elven Great Ouse. Charter for byens marked er datert fra 1194 og dens status som by fra 1215.
Navnet Stratford er av angelsaksisk opprinnelse, og betyr «overgangssted på en [romersk] vei». Dette viser til Watling Street, som går gjennom byen og krysser en elv like utenfor. Tilnavnet Stony viser til steinene på elvebunnen ved det gamle vadestedet, og skiller byen fra Fenny Stratford, som ligger i nærheten.
I 1290 ble det reist et Eleanorkors i Stony Stratford etter at den nylig avdøde Eleonore av Castillas båre sto der over natten under hennes likferd i 1290. Korset ble ødelagt under borgerkrigen.
Byen skal ha vært det siste stedet kong Edvard V ble sett i live, og det var der hans onkel Richard, hertug av Gloucester, hentet ham og førte ham til Tower of London hvor han ble myrdet.
Byen har blitt nesten fullstendig ødelagt av brann to ganger, i 1736 og 1742. Den eneste bygningen som overlevde den andre brannen var sognekirken, som er viet til Maria Magdalena.
Et vanlig engelsk uttrykk, cock and bull story (som betyr en skikkelig skrøne) oppsto i Stony Stratford. De to pubene i sentrum heter The Cock og The Bull (Hanen og Oksen), og det ble utvekslet de villeste skrøner mellom de to.
Pseudo-Clemens

Pseudo-Clemens (eller -Klemens), Klementinerne eller Den klementinske litteraturen er to-tre tekster fra ca år 400 som med urette er tilskrevet Klemens I (pave ca 88-97) og skildrer Klemens liv, møter med apostelen Peter og deres felles reiser og drøftinger. De to tekstene, Homiliene og Recognitiones er begge trolig basert på en tapt roman fra 300-tallet.
1. Pseudo-Klemens' homilier er bevart i sin originale greske form, mens Recognitiones bare er bevart i en oversettelse til latin. Bøkene har mye sammenfallende tekst. I tillegg til de to tekstene finnes manuskripter med et sammendrag (Epitome) av Homiliene og med sammenredigeringer av Homiliene og Recognitiones.
Homiliene er en variert og omfangsrik skriftsamling som inneholder både brev, lange fortellende passasjer, dialoger og taler/prekener. Hovedtråden i teksten er en rammefortelling om Klemens oppvekst og livsreise. Innenfor denne rammefortellingen er hovedvekten lagt på gjengivelse av Peters taler. Teksten har en jødekristen tendens.
Pseudo-Klemens' homilier er oversatt til norsk i antologien Tidligkristne apokryfer, 2011. Homiliene er en av få kilder til skapelsesberetningen i henhold til orfismens lære, og et utdrag fra verket er derfor også utgitt på norsk i antologien Orfeus, 2009.
2. Rekognisjonerne («gjenkjennelsene») behandler samme romanstoff på en noe annen, mer katoliserende måre.
3. Epitome, forkortet utgave, gir verdiløse utdrag av romanen. Faustsagnet er kanskje ikke uten forbindelse med Clementinerne.
Se, hun snakker også

Handling

«Mollie» og «James» er sammen, og de har startet en familie som nå består av den litt eldre «Mikey» og hans babysøster «Julie». Spenninger mellom søsknene dukker opp, samt at «Mollie» og «James» får konflikter da «Mollies» eldre bror «Stuart» flytter inn. «Mikey» skal i tillegg lære seg hvordan han skal bruke toalettet for første gang.

Annen informasjon

Filmen ble nominert til to «Razzie Awards» i 1991, for verste mannlige birolle og for verste kvinnelige birolle.
Den hvite steinen

Handling

Hampus og Fia er en gutt og ei jente som har en stor hemmelighet sammen. En hvit stein. Den går på omgang mellom dem i en hemmelig lek som går ut på å utføre forskjellige vågestykker. Blant annet må Hampus male øyne og nese på byens kirkeklokke, mens Fia må være taus en hel dag for å gjenvinne steinen. Vågestykkene deres blir stadig dristigere og vekker etterhvert oppsikt i byen, men en dag blir steinen stjålet.
Rocky Lekaj

Kristiansund

I august 2016 signerte Lekaj en 2,5 års kontrakt med Kristiansund BK.
Han er tremenning med tidligere lagkamerat Kamer Qaka.
Radu Voina

Spiller

Voina debuterte som trettenåring på seniorlaget til Voința Sighișoara. 
I 1972 vant han bronsemedalje sammen med det rumenske herrelandslaget i Sommer-OL i München. Han spilte fire kamper sammen med dem. Fire år senere vant han sølvmedalje som en del av det rumenske landslaget i OL i Montreal. Han spilte under fem kamper og han scoret fem mål sammen med dem. I Sommer-OL i Moskva i 1980 var han medlem av det rumenske håndballandslaget da disse vant en bronsemedalje. Han spilte fire kamper til og scoret fire mål for det rumenske håndballaget etter det.
I 1974 var han medlem av landslaget som vant gullmedaljen i VM i Øst-Tyskland.
Sammen med det rumenske landslaget vant han to verdensmestertitler ved World University Championships, i 1975 og i 1977, og ved Balkanlekene i 1981 gullmedaljen.
Sammen med sin klubb Steaua București vant han landsmesterskapet syv ganger og Romania Cupen én gang.

Trener

Som assisterende landslagstrener vant han bronsemedaljen ved Sommer OL i 1984 i LOs Angeles og gullmedaljen ved Balkanlekene i 1983. Han har trent flere forskjellige håndballag, blant andre ASL Robertsau, RC Strasbourg i Frankrike, Steaua București og det rumenske landslaget. Som trener for Steaua vant han landsmesterskapet åtte ganger og Romania Cupen én gang. Mellom 2008 og 2012 var han hovedtrener for det rumenske landslaget for kvinner. Mellom februar 2009 og mai 2010 var han også hovedtrener for Oltchim. I 2009 ble han dekorert av den rumenske presidenten Traian Băsescu med ordenen «Meritul Sportiv» 2. klasse.
I 2009/10-sesongen klarte han å kvalifisere Oltchim til Champions League-finalen for første gang i denne klubbens historie. Den rumenske håndballklubben klarte ikke å vinne denne finalen. På slutten av sesongen bestemte Radu Voina seg til å ta en pause fra klubbhåndball så han fornyet ikke sin kontrakt som utløp etter denne sesongen, men i mars 2011 ble han ansatt på nytt som trener for Oltchim. Der var han til 2012.
Georg von der Gabelentz

Liv og virke

Gabelentz studerte først rettsvitenskap men graviterte snart til lingvistikken. I 1878 ble han ekstraordinær professor i østasiatiske språk i Leipzig, men flyttet i 1889 til Berlin som professor i østasiatiske språk og allmen språkvitenskap.
Han var en grundig kjenner av et stort antall språk, men syslet vesentlig med kinesisk, japansk og mandsjuisk. Han utgav Zhou Dunyis metafysiske verk Taiji Tushuo (太極圖說) som Thai-Khi-Thu (1878) i tysk oversettelse, Chinesische Grammatik (1881), Confucius und seine Lehre (1888), Die Sprachwissenschaft (1891; 2. opplag 1901) med flere arbeider, mange av dem som artikler i  Zeitschrift der deutschen morgenländischen Gesellschaft og Zeitschrift für Völkerpsychologie und Sprachwissenschaft.
Snorre verdens sinteste mann

Snorre verdens sinteste mann er en norsk tegneserie som handler om wannabe-gangstaen Snorre og den dårlige lattekafèen hvor han må jobbe sammen med katastrofeparet Louïs og Melis, og en rekke andre rollefigurer – deriblant «SV-kjerringen», «Julepakkisen», nerden Tord og rampeungene Soto&Simson&Max.
Snorres rival er kurderen, som driver gangsta-hangouten Sheiks Palace på den andre siden av gaten. Sheiks Palace er stedet Snorre skulle ønske at han selv hadde, i stedet drives han til vanvidd av de politisk korrekte SV-akademikerne og Grünerløkka-hippe gjester som kommer i kafeen hvor han jobber. Det er ingen som vet hvem det er som driver kafeen, men mye peker i retning av SV-kjerringen eller en flokk nærsynte skinheads.
Serien er tegnet av Karine Haaland som er en norsk tegneserietegner og illustratør. Seriens forløper begynte i tegneseriebladet Larsons gale verden i 1996 under navnet Karine Haaland. Serien gikk under navnet Piray i Pondus fra 2005, hvor hovedpersonen Snorre ble så populær at han fikk sin egen serie under navnet Snorre verdens sinteste mann i 2007. Snorre verdens sinteste mann gikk i Pondus fra 2007 til 2010, da den begynte i M.
Skoleutvikling

Skoleutvikling i Norge

Kunnskapsløftet – «fra ord til handling» – er verktøyet til den norske skole for å utvikle skolen mot de mål som er nedfelt i læreplanene. Demonstrasjonsskoler brukes som modell for utviklingsarbeidet.
Utnefjorden

Utnefjorden er en del av Hardangerfjorden i Ullensvang kommune. Fjorden går 6 kilometer sørøstover fra enden av Indre Samlafjorden til der Hardangerfjorden deler seg i Sørfjorden og Eidfjorden. Nord for Utnefjorden ligger Granvinsfjorden som går nordøstover. Tettstedet Utne ligger halvveis langs fjorden på sørvestsiden og har gitt navn til fjorden.
Fjorden har det ytre innløpet sitt mellom Streitet nord for Utne og Tjoflot på andre siden. I andre enden slutter fjorden mellom Trones i sørvest og Slåttenes i nordøst. Rett sørøst for fjorden ligger Kinsarvik. På hver side av fjorden ligger to høye fjell. Grimsnuten på 1233 meter over havet ligger sør for Utne, mens Oksen på 1241 meter over havet ligger ved Tjoflot.
Fra Utne går det ferjesamband nordover til Kvanndal og sørover til Kinsarvik.
Ambigram

Et ambigram er et skriftbilde som fortsatt kan leses selv om det roteres 180-grader. Et symmetrisk ambigram er invariant i forhold til en slik rotasjon, mens et asymmetrisk ambigram fremtrer med et nytt ord etter rotasjonen.
Begrepet er blitt kjent gjennom boka Engler og demoner av Dan Brown. Her finnes seks eksempler på symmetiske ambigrammer, med ordene Illuminaati, earth, fire, air, water og en Illuminati-diamant hvor alle de fire elementene står skrevet inn, designet av John Langdon, som har lånt etternavnet sitt til helten i boka, en karakter som også opptrer i den mer kjente oppfølgeren Da Vinci-koden.